17. ΝΟΜΟΘΕΤ. ΔΙΑΤΑΓΜΑ της 12/13 Νοεμ. 1927 Περί καλλιεργείας των αλυκών. Εκυρώθη δια του: Νόμ. 3503 της 24 Απρ./2 Μαΐου 1928 περί κυρώσεως του από 12 Νοεμ. 1927 Ν.Δ/τος. Άρθρ.1-3.(Διατάξεις προσωρινής ισχύος). Άρθρ.4.-1.Το κατά το άρθρ.6 του Νόμ. 2945 «περί συμπληρώσεως των περί προσωπικού των αλυκών διατάξεων κλπ.» ως τούτο ετροποποιήθη υπό του άρθρ. 6 του από 26/30 Ιουλ. 1925 Ν.Δ/τος «περί διακανονισμού των μεταξύ του Ελληνικού Δημοσίου και της Εταιρείας Μονοπωλίων άλατος Θράκης υφισταμένων εκκρεμών διαφορών και καθορισμού της καταβλητέας αποζημιώσεως επί των εργολαβιών καλλιεργείας των αλυκών οριζόμενον Συμβούλιον αλυκών συντίθεται εκ δέκα μελών των εξής: α)Του Διευθυντού των αλυκών και αλιείας του Υπουργείου Εθνικής Οικονομίας. β)Του τμηματάρχου των αλυκών του αυτού Υπουργείου. Σελ. 311 Αλυκές 13.Η.α.14-17 γ)Του Επιθεωρητού των αλυκών. δ)Του Διευθυντού του Εμπορίου και Βιομηχανίας του αυτού Υπουργείου. ε)Του προϊσταμένου της Γεωλογικής Υπηρεσίας του αυτού Υπουργείου. ς)Ενός καθηγητού της Χημείας του Εθνικού Πανεπιστημίου Αθηνών ή του Μετσοβίου Πολυτεχνείου Αθηνών, οριζομένου κατ’ έτος υπό της οικείας Σχολής. ζ)Του Τμηματάρχου των Μονοπωλίων του Υπουργείου των Οικονομικών. η) Του Διευθυντού του Χημικού Εργαστηρίου του Υπουργείου των Οικονομικών. θ)Του Προέδρου των εν Αθήναις Εφετών και  ι)Ενός μέλους του Βιομηχανικού Επιμελητηρίου Αθηνών, οριζομένου κατ’ έτος υπό του Συμβουλίου τούτου. 2.Έκαστον των ως άνω μελών απόν ή κωλυόμενον, αναπληρούται υπό του νομίμου εν τη υπηρεσία του αναπληρωτού. 3.Το Συμβούλιον ευρίσκεται εν απαρτία, παρόντων εξ τουλάχιστον των μελών αυτού, αποφαίνεται δε κατ’ απόλυτον των παρόντων πλειοψηφίαν. 4.Δια παν αντικείμενον καθαράς διοικητικής φύσεως το Συμβούλιον των Αλυκών συντίθεται άνευ των ανωτέρω υπό στοιχεία ς΄, ζ΄, η΄και ι΄του ανωτέρω αριθμού 1 του παρόντος άρθρου οριζομένων μελών. Δια την περίπτωσιν ταύτην προς απαρτίαν απαιτείται η παρουσία τεσσάρων τουλάχιστον των μελών αυτού. 5.Του Συμβουλίου προεδρεύει ο κατά βαθμόν ανώτερος των συμμετεχόντων και μεταξύ ομοιοβάθμων ο αρχαιότερος. Βλ. και Β.Δ. 24 Δεκ.1935/4 Ιαν. 1936 (κατωτ. αριθ. 21). Άρθρ.5.-1.Αι αλυκαί Σκοποβολής και Τούζλας (Κομοτινής) καταργούνται. 2.Καταργούνται δ’ επίσης μία θέσις επιτηρητού αλυκών και 4 θέσεις φυλάκων αλυκών από της εξαντλήσεως των εν ταις καταργουμέναις αλυκαίς ταύταις αποθεμάτων αλάτων. 3.Ο υπουργός της Εθνικής Οικονομίας υποχρεούται επίσης δια πράξεώς του να καταργή και πάσαν αλυκήν, ης η προς καλλιέργειαν σύμβασις ήθελε λήξει μέχρι του χρόνου, καθ’ ον η των λοιπών αλυκών παραγωγή θέλει κατέλθει κάτω του ποσού των 60.000 τόννων ετησίως, μετά δε τούτο και την εξάντλησιν των τυχόν τότε υπαρχόντων αποθεμάτων κατόπιν συμφώνου γνωμοδοτήσεως του συμβουλίου αλυκών θέλει καταργεί τας αλυκάς εκείνας, άμα τη λήξει του  Σελ. 312 συμβατικού χρόνου των συμβάσεων, των οποίων η καλλιέργεια αποδίδει άλας εις μεγαλυτέρας σχετικώς τιμάς, και διατάσσει την κατά τους κειμένους νόμους ανάθεσιν της καλλιεργείας πάσης αλυκής εκ των αποδιδουσών άλας εις ευθηνοτέρας τιμάς. 4.Μεθ’ εκάστην κατάργησιν αλυκής θα καταργούνται επίσης ανάλογοι θέσεις επιτηρητών και φυλάκων αλυκών, εφαρμοζομένης κατ’ αναλογίαν της διατάξεως του ανωτέρω αριθ. 2 του παρόντος άρθρου. Άρθρ.6.-Αποφάσει του υπουργού της Εθνικής Οικονομίας, μετά σύμφωνον γνωμοδότησιν του συμβουλίου αλυκών, δύνανται, ανεξαρτήτως της λόγω αλυκοστασίου κατά το κατωτέρω άρθρον παρατάσεως, να παραταθή επί δύο το πολύ έτη ο χρόνος της εργολαβίας αλυκών, εις ας προ της ισχύος του παρόντος επισυνέβησαν αποδεδειγμένοι λόγω εξαιρετικών θεομηνιών καταστροφαί υπερβάσαι το ήμισυ της δια κυβισμού βεβαιωμένης ετησίας παραγωγής αλυκών. Άρθρ.7.-1.Δι’ αποφάσεως του υπουργού της Εθνικής Οικονομίας, εκδοθησομένης το πολύ μέχρι τέλους Ιαν. 1928 μετά σύμφωνον γνωμοδότησιν του συμβουλίου αλυκών, δύναται ν’ ανασταλή η κατά το έτος 1928 καλλιέργεια των αλυκών, προς εξάντλησιν των υπαρχόντων αποθεμάτων. 2.Τοιαύτη αναστολή δύναται να διαταχθή δι εν εισέτι αλοπηγικόν έτος, αλλά μετά το 1930. Η περί τούτου απόφασις ληφθήσεται κατά τον εν τη προηγουμένη παραγράφω τρόπον εντός του μηνός Ιανουαρίου του έτους καθ’ ο θα ανασταλή η καλλιέργεια. 3.Παρατείνεται η καθ’ εκάστην σύμβασιν διάρκεια της εργολαβίας εκάστης αλυκής επί τόσα έτη, όσα και τα έτη καθ’ α ανεστάλη η καλλιέργεια αυτής, κατ’ εφαρμογήν των διατάξεων των δύο προηγουμένων αριθμών. 4.Δι’ έκαστον έτος αναστολής καλλιεργείας των αλυκών το Δημόσιον υποχρεούται ν’ αποζημιώση έκαστον εργολάβον δια τας απαραιτήτους δαπάνας συντηρήσεως των εν τοις αλυκαίς εγκαταστάσεων μηχανημάτων και έργων εν γένει και τας δαπάνας του αναγκαίου προς τούτο ως και του τεχνικού των αλυκών προσωπικού. Η αποζημίωσις αύτη ορίζεται δι’ αποφάσεως του υπουργού της Εθνικής Οικονομίας, μετά σύμφωνον γνωμοδότησιν του συμβουλίου αλυκών εκδιδομένην εντός του μηνός Μαρτίου του έτους καθ’ ο ανεστάλη η καλλιέργεια. Ουδεμία αξίωσις περί άλλης τινός αποζημιώσεως και ουδεμία άλλη απαίτησις δύναται να εγερθή κατά του Δημοσίου εκ της κατά το παρόν άρθρον αναστολής της καλλιεργείας των αλυκών ή εκ της εφαρμογής των λοιπών διατάξεων του παρόντος νόμου. 13.Η.α.17 Αλυκές Άρθρ.8.-1.Πάσα διάταξις αντικειμένη εις τας διατάξεις του παρόντος καταργείται. 2.Η διάταξις του άρθρ. 5 παρ. 2 του Νόμ. 726 τηρείται εν ισχύϊ. 3.Πάσα δια την εκτέλεσιν του παρόντος αναγκαία λεπτομέρεια, ως και (ο τρόπος και λοιποί όροι διαθέσεως άλατος εκ των εν ταις αλυκαίς αποθεμάτων του Δημοσίου προς εξαγωγήν του εις το εξωτερικόν και) η προς επιτυχίαν του σκοπού τούτου εξαίρεσις εκ του αλυκοστασίου αλυκών υπό ορισθησομένας εξασφαλίσεις, ως επίσης και ο τρόπος της διαθέσεως και του καθορισμού της τιμής των αλάτων των διδομένων εν τω εσωτερικώ προς βιομηχανικήν ή γεωπονική χρήσιν, κανονισθήσεται δια διατάγματος προτάσει των επί των Οικονομικών και Εθνικής Οικονομίας υπουργών, μετά γνωμοδότησιν του συμβουλίου αλυκών, εκδιδομένου. Τα εντός ( ) κατηργήθησαν δια του άρθρ. 6 Α.Ν. 207/1936. Η ισχύς του παρόντος, υποβληθησομένου προς κύρωσιν εις την Βουλήν άμα τη επαναλήψει των εργασιών αυτής, άρχεται από της δημοσιεύσεώς του εις την Εφημερίδα της Κυβερνήσεως. 